ྗེ་བཙཽན་ས་སྐྱ་པ་ཡབ་སྲས་ཀྱི་བཞེད་པ་སྟེ། ཕ་རོལ་ཏུ་ཕྱིན་པའི་ལམ་ལ་༔
ཞུགས་པ་རྣམས་ཀྱང་མཐར་སྔགས་ཀྱི་ལམ་ལ་མ་བརྟེན་པར་སྤངས་རྟོགས་མཐར་ཐུག་གི་སངས་རྒྱས་མི་འཐོབ་ཅིང༌། ས་བཅུ་གཅིག་པར་སངས་རྒྱས་སུ་བཤད་པ་ནི་སངས་རྒྱས་བཏགས་པ་བ་ཙམ་ཡིན་པར་བཞེད་ལ། འདི་ནི་
ངེས་དོན་གྱི་ངགོངས་འགྲེལ་རྣམ་པར་དག་པ་ཡིན་ནོ། །འོ་ན། ས་བཅུ་གཅིག་པ་སངས་རྒྱས་བཏགས་པ་བ་ཙམ་ཡིན་ན། འདོགས་པའི་དགོས་པ་དང༌། དགོངས་གཞི་དང༌། དངོས་ལ་གནོད་བྱེད་ཇི་ལྟར་ཡིན་ཞེ་ན། དང་པོ་

བརྒྱ་ ཉེར་བརྒྱད་
আ
།དགོས་པ་ནི། ཕར་ཕྱིན་གྱི་ལམ་ལ་ཞུགས་པའི་གང་ཟག་རྣམས་བྲོད་པ་བསྐྱེད་པའི་ཆེད་ཡིན། གཉིས་པ་དགོངས་གཞི་ནི། སངས་རྒྱས་ཀྱི་སར་ཉེ་བ་དང་། མཛད་པ་ཆ་འདྲ་བ་ཙམ་ལ་དགོངས་
ཤིང༌། གསུམ་པ་དངོས་ལ་གནོད་བྱེད་ནི། ཁ་སྦྱོར་ལས། ཐབས་ཤེས་མ་གཏོགས་པར་སངས་རྒྱས་ཉིད་མངོན་དུ་འཐོབ་པར་མི་འགྱུར་རོ། །དེའི་ཕྱིར་ཤེས་རབ་མ་ཡང་དག་པར་རྫོགས་པའི་བྱང་ཆུབ་སྦྱིན་པར་བྱེད་པ་བཟང་མོ་
སྤང་བར་མི་བྱ་སྟེ། ཞེས་ཉེ་རྒྱུ་མ་སྤྱད་པར་རྫོགས་པའི་སངས་རྒྱས་མི་འཐོབ་པར་གསུངས་ལ། དེ་བཞིན་དུ་ཕྱག་ཆེན་ཐིག་ལེ་ལས། པདྨའི་སྙིང་པོའི་དབུས་ན་ནི། །རྡོར་དབྱིངས་དབང་ཕྱུག་མ་ནི་བཞུགས། །དེ་མ་རྙེད་ཀྱི་བར་
དུ་ནི། །ཐབས་གཞན་ལས་ནི་བྱང་ཆུབ་མེད། །ཅེས་གསུངས་སོ། །ས་བཅུ་གཅིག་པ་སངས་རྒྱས་བཏགས་པ་བ་ཙམ་ཡིན་པ་དང༌། དེའི་གོང་ན་སངས་རྒྱས་རྡོ་རྗེ་འཆང་ཡོད་པར་འདོད་པའང་རིག་པས་སྒྲུབ་པ་ཙམ་མ་ཡིན་
ཏེ། ཁ་སྦྱོར་ལས། སྐྱེ་བ་འདིར་སངས་རྒྱས་ཉིད་དམ། རྡོ་རྗེ་སེམས་དཔའ་འཐོབ་པར་འགྱུར་ཏེ། གང་དག་བསམ་གྱིས་མི་ཁྱབ་པའི་གནས་མ་ཐོབ་པ་དེ་ནི་བདེ་བར་གཤེགས་པ་སྟེ། མཚན་གཞི་མཚོན་པ་ནི་རྡོ་རྗེ་སེམས་དཔའ་
ཡང་དག་པའོ། །ཞེས་གསུངས་ལ། དེར་མ་ཟད་རྒྱུད་སྡེ་འོག་མ་གསུམ་གྱིས་ཀྱང་རྡོ་རྗེ་འཛིན་ས་མི་འཐོབ་པར་བཤད་དེ། འཇམ་དཔལ་ཞལ་ལུང་ལས། བླར་བཅས་སངས་རྒྱས་ཀུན་གྱིས་ཀྱང་། །འདི་ནི་ཅུང་ཟད་མི་ཤེས་
681

སོ། །ཞེས་དང༌། དེའི་འགྲེལ་པར་སློབ་དཔོན་སྨན་ཞབས་ཀྱིས། བླར་བཅས་སངས་རྒྱས་ཞེས་བྱ་བ་ནི་བྱ་བའི་རྒྱུད་ཀྱི་སངས་རྒྱས་དང༌། སྤྱོད་པའི་རྒྱུད་ཀྱི་སངས་རྒྱས་དང༌། རྣལ་འབྱོར་རྒྱུད་ཀྱི་སངས་རྒྱས་དང༌། ཞེས་
གསུངས་སོ། །རྡོ་རྗེ་འཆང་ཆེན་པོ་ཉིད་ཀྱིས་ཀྱང་དངུལ་དང་གསེར་གྱི་ཁྱད་པར་དཔེར་སྦྱར་ནས་མདོ་སྔགས་གཉིས་ཀྱི་ཐོབ་བྱ་ལ་ཁྱད་པར་ཡོད་པར་གསལ་བར་གསུངས་ཏེ། ཇི་སྐད་དུ་རྩ་བའི་རྒྱུད་འབུམ་ཕྲག་ལྔ་པ་ལས། རྡོ་ཡི་
རིགས་ཀྱི་བྱེ་བྲག་གིས། །བཞུས་པས་ལྕགས་དང་ཟངས་དངུལ་འབྱུང༌། །གསེར་འགྱུར་རྩི་ཡིས་དངོས་པོ་ནི། །ཀུན་ཀྱང་གསེར་དུ་བསྒྱུར་བ་ལྟར། །རིགས་ཅན་གསུམ་གྱི་གང་ཟག་རྣམས། །དཀྱིལ་འཁོར་ཆེན་པོ་འདིར་ཞུགས་
ན། །ཀུན་ཀྱང་རྡོ་རྗེ་འཛིན་པར་འགྱུར། །ཞེས་གསུངས་སོ། །གཉིས་པ་གྲུབ་མཐའ་ནི། རྩ་རྒྱད་ལས། འཁོར་བ་མྱ་ངན་འདས་པ་ཉིད། །འཁོར་བ་སྤངས་ནས་གཞན་དུ་ནི། །མྱ་ངན་འདས་པ་རྟོགས་མི་འགྱུར། །ཞེས་ ཙི
དང་། རང་དང་རང་གི་རྟོགས་པ་ལས། །ཞེས་སོགས་དང༌། བདེ་བ་དཀར་དང་བདེ་བ་གནགྃ །ཅེས་སོགས་ཀྱིས་བསྟན། བསྟན་བཅོས་ལས། འཇིག་རྟེན་ལས་འདས་པའི་ལམ་ལ་ཕྱི་ནང་རྟེན་ཅིང་འབྲེལ་བར་འབྱུང་བའི་
ལམ་གྱིས་ཞེས་སོགས་ཀྱིས་སངས་རྒྱས་པར་གསུངས། དེ་ལ་དབྱེ་ན་བཞི། བུམ་དབང་གི་གྲུབ་པའི་མཐའ་དང༌། མཆོག་དབང་གོང་མ་གསུམ་གྱི་གྲུབ་པའི་མཐའའོ། །དེ་རེ་རེ་ལའང་ས་མཚམས་ཀྱི་སྒོ་ནས་རྣམ་པར་དབྱེ་བ་ལྔ་
ཀྱེ་རྡོར་ཆོས་སྐོར་

ཉེར་དགུ་
আ
།ལྔ་ཡོད་དེ། དབང་གི་ས་མཚམས། ལམ་གྱི་ས་མཚམས། ཞིང་ཁམས་ཀྱི་ས་མཚམས། དཀྱིལ་འཁོར་གྱི་ས་མཚམས། གྲུབ་མཐའི་ས་མཚམས་གཅད་པ་རྣམས་སོ། །འདི་རྣམས་ཀྱང་ལམ་ལྟར་
ན་མཐོང་བསྒོམ་མཐར་ཕྱིན་པའི་ལམ་གསུམ། བྱང་ཆུབ་ཀྱི་ཕྱོགས་ལྟར་ན་ཉི་ཤུ་རྩ་ལྔ། ས་ལྟར་ན་ཕྱེད་དང་བཅུ་གསུམ་གྱིས་བསྡུས་པ་ཡིན་ལ། ས་རེ་རེ་ལའང་ཐུན་མོང་མ་ཡིན་པའི་ཆོས་བཞི་བཞི་སྟེ། རྒྱུ་བསྟན་པ། རྟགས་
བསྟན་པ། འབྲས་བུ་བསྟན་པ། མཇུག་སྡུད་བསྟན་པའོ། །རྒྱུ་ལ་གཉིས། རིང་རྒྱུ་དང༌། ཉེ་རྒྱུའོ། །རིང་རྒྱུ་ལ་གཉིས། དབང་དང༌། ལམ་མོ། །ཉེ་རྒྱུ་ལའང་གཉིས། ཕྱིའི་རྟེན་འབྲེལ་དང་། ནང་གི་རྟེན་འབྲེལ་ལོ། །
རྟགས་ལ་གསུམ། ཕྱི་རྟགས་དང་། ནང་རྟགས་དང་། དེ་ཁོ་ན་ཉིད་ཀྱི་རྟགས་སོ། །རྩ་བའི་གསུམ་པ་འབྲས་བུའི་སངས་རྒྱས་ཀྱི་ས་ནི། རྩ་རྒྱུད་ལས། ཁུ་བའི་རྣམ་པ་བཅོམ་ལྡན་ཡིན། །ཞེས་པ་ནས། འཇིག་རྟེན་གསུམ་པོ་
དེ་ལས་སྐྱེས། །ཞེས་པའི་བར་དང༌། ཕྱག་རྒྱ་ཆེན་པོ་མངོན་འདོད་པས། །དེ་ནས་སྟེང་དུ་འགྲོ་བར་འགྱུར། །ཞེས་སོགས་ཀྱིས་བསྟན། བསྟན་བཅོས་ལས། བཞི་པ་ཡིད་ཀྱི་དབང་མཐར་ཕྱིན་ཞེས་སོགས་གསུངས། དེ་ལ་
གསུམ། བདག་དོན་གྱི་ཆེ་བ། གཞན་དོན་གྱི་ཆེ་བ། བདག་གཞན་གཉིས་ཀའི་ཆེ་བའོ། །དང་པོ་ནི། སྐུ་རྣམ་པ་ལྔ་སྟེ། དེ་ལ་གཉིས། རྟེན་གནས་གྱུར་གྱི་སྐུ་དང༌། བརྟེན་པ་གནས་གྱུར་གྱི་སྐུའོ། །དང་པོ་ལ་
683

གཉིས། ཉེར་ལེན་གྱི་རྒྱུ་འགྲོས་ཐིམ་པའི་ཚུལ་དང༌། དེ་ལས་བྱུང་བའི་སྐུ་དངོས་སོ། །དང་པོ་ལ་བཞི། བུམ་དབང་རྩའི་འགྲོས་ཐིམ་པ། གསང་དབང་ཡི་གེའི་འགྲོས་ཐིམ་པ། ཤེར་དབང་བདུད་རྩིའི་འགྲོས་ཐིམ་པ། དབང་
བཞི་པ་རླུང་གི་འགྲོས་ཐིམ་པའོ། །དང་པོ་ལའང་བཞི། སྤྲུལ་སྐུ་དང༌། ལོངས་སྐུ་དང༌། ཆོས་སྐུ་དང་། ངོ་བོ་ཉིད་སྐུའོ། །གཉིས་པ་ནི། བརྟེན་པ་སེམས་གནས་གྱུར་པ་ན་ཤིན་ཏུ་རྣམ་པར་དག་པ་ངོ་བོ་ཉིད་ཀྱི་སྐུ་ཞེས་བྱ་བ་
རྟེན་གནས་གྱུར་གྱི་སྐུ་བཞི་གའང་ཡེ་ཤེས་ཡོངས་སུ་དག་པ་གཅིག་གི་ངོ་བོར་སྣང་བ་མངོན་དུ་གྱུར་པའོ། །གཉིས་པ་ནི། སེམས་མ་བསྐྱེད་པ་བསྐྱེད་པ་དང༌། ས་ནས་སར་འཕར་བ་དང༌། ལོང་བ་རྣམས་ཀྱིས་མིག་ཐོབ་པ་ལ་
སོགས་པ་བསམ་གྱིས་མི་ཁྱབ་པས་འདིར་བརྗོད་ཀྱིས་མི་ལང་ངོ༌། །གསུམ་པ་ནི། མ་མཐའ་ནས་བཟུང་བས་འཁོར་ཚོམ་བུ་གཅིག་དང་བཅས་སངས་རྒྱ་བར་གསུངས་ཏེ། དེ་ལ་ལྔ། རང་དང་། རྒྱུད་ཡོངས་སུ་དག་པའི་རིག་ཚེ
མ། གདམས་ངག་སྟོན་པའི་བླ་མ། བྱིན་གྱིས་རློབ་པའི་མཁའ་འགྲོ། ཞིང་ཡོངས་སུ་དག་པའི་སློབ་མ་རྣམས་སོ། །ཡ་མཐའ་ནས་བཟུང་ན་འཁོར་ཚོམ་བུ་དུ་མ་དང་བཅས་སངས་རྒྱ་བར་གསུངས་སོ། །སླར་སྨྲས་པ། བདག་
ནི་ཤེར་བརྩོན་ལུས་སྟོབས་ཆེས་ཕྲ་ཡང་། །དཔལ་ལྡན་བླ་མ་རྫོགས་པའི་སངས་རྒྱས་དངོས། 'ཀུན་དགའི་བསྟན་པའི་རྒྱལ་མཚན་འཆང་བ་དེའི། །གསུང་གི་སྣང་བས་རིག་པད་ཅུང་ཟང་དགོད། །འཁོར་འདས་དབྱེར་མེད་ལྟ་བ་

རྒྱ་ སུམ་ཅུ་ཐམ་པ་
আ
།མཆོག་གི་རྩེ། །བརྟོན་པ་བཞི་ཡིས་ཐོས་བསམ་སྒོམ་བྱས་ཏེ། །རྟོགས་པའི་གོམས་མྱོང་བླ་མར་གསོལ་བ་ཡིས། །ཕྱག་སྲོལ་དྲི་མེད་ཉམས་སུ་བསྟར་བར་བྱས། །ཡེ་ཤེས་ངོ་སྤྲོད་གསལ་བར་ཕྱེ་བ་
དང༌། །གོང་མ་གསུམ་གྱི་དབང་སྐབས་རྩ་རླུང་ཐིག ཉམས་ཁྲིད་ཞིབ་གསལ་མཛད་པའི་ཕྱག་རྒྱུན་ཀྱང༌། །ཉག་ཕྲ་འཆད་ཉན་བྱིས་པའི་ཟློས་གར་བསྒྱུར། །ལན་མང་བསྐྱར་བའི་འབྲུག་སྒྲ་བསྒྲགས་ན་ཡང༌། །གོ་བའི་ཆར་ཟིམ་
༧ སློབ་མའི་ཞིང་ས་ལ། །མ་ཕབ་དེ་སྲིད་རྟོགས་པའི་མྱུ་གུ་ཞིག །འཁྲུངས་འདོད་རེ་བ་མང་ཡང་འབྲས་བུ་དཀོན། །བསྟན་དང་འགྲོ་ལ་ཕན་པའི་བློས་བསླངས་ཀྱི། །མཁས་སྙེམས་གྲགས་འདོད་ཁེངས་པས་མ་ཡིན་ཀྱང༌། །བྱིས་
བློས་ནོངས་པས་མ་རྟོགས་ལོག་པར་རྟོག །གང་མཆིས་ཆོས་སྤྱན་ལྡན་རྣམས་མདུན་སར་བཤགས། །སློབ་བཤད་ཁྲིད་སྲོལ་ཟུང་གི་བཞེད་གཞུང་སྒོ། །འབྱེད་བྱེད་ལེགས་བཤད་ལྡེའུ་མིག་གསར་བསྐྲུན་པས། །ཟབ་དོན་དབྱིག་གི་
སྙིང་པོ་བསམ་འཕེལ་དབང༌། །གཅིག་ཏུ་ངེས་ཤེས་དབྲོག་ཏུ་མེད་པ་སྟེར། །ཁྱད་པར་ལེགས་བཤད་དངུལ་དཀར་མེ་ལོང་འདིར། །འཁོར་འདས་དབྱེར་མེད་ལྟ་བའི་རང་ཞལ་ཉིད། །གསལ་བར་བསྟན་བཞིན་རིག་ཐོག་གོམས་
བྱས་ན། །ལྷན་སྐྱེས་ཡེ་ཤེས་སྙིང་གི་པདྨོར་རོལ། །དེ་ལས་བྱུང་བའི་དགེ་ཚོགས་བདུད་རྩིའི་སྤྲིན། །ཀུན་དགའི་བསྟན་པའི་སྨན་དུ་ཕྱུར་བ་ཡིས། །ཐུབ་པའི་ཆོས་ཀྱི་དབྱར་སྐྱེས་དགའ་ཚལ་ཆེ། །རབ་རྒྱས་ལུང་རྟོགས་བཅུད་ཀྱི་
685

ཀྱེ་རྡོར་ཆོས་སྐོར་
འབྲས་སྨིན་ཤོག །བཀྲ་ཤིས་པདྨ་དཀར་པོའི་མུ་ཁྱུད་ཀྱིས། །ས་གསུམ་ཡོངས་བསྐོར་དོན་གཉིས་སྨན་ལྗོངས་ཆེར། །སྐྱེ་རྒུའི་བུང་བ་བདེ་བར་འཚོ་དང་བཅས། །དག་པ་གཉིས་ལྡན་རྒྱལ་སྲིད་ཐོབ་གྱུར་ཅིག །ཅེས་ལམ་འབྲས་
སློབ་བཤད་ཁྲིད་ཀྱི་ཤིང་རྟ་རྣམ་གཉིས་ཀྱི་དགོངས་གནད་འགལ་མེད་དུ་བསྒྲུབས་པ་སོམ་ཉིའི་མུན་སེལ་ལེགས་བཤད་ཟླ་འོད་ཅེས་བྱ་བ་འདིའང༌། བདག་ཅག་གི་སྡོམ་པ་གསུམ་གྱི་རྩ་བའི་རིགས་བདག༧ངེས་པ་དོན་གྱི་རྡོ་རྗེ་འཆང་
བྱམས་པ་ཀུན་དགའ་བསྟན་པའི་རྒྱལ་མཚན་གྱིས་གནའ་སྲོལ་ལམ་འབྲས་ལོ་ཟླ་མང་པོར་འཆད་ཉན་གྱིས། ཁྲིད་ཚར་བ་དང་ལྟ་བ་ལ་མྱོང་བ་ཐོན་པའི་ཕྱག་རྒྱུན་བསྐྱང་ཕྱིར་ལམ་ཟབ་མོ་འདི་སྩལ་བ་ན་ཁྲིད་གཞུང་གཉིས་ཀྱི་དགོངས་
པ་འགལ་མེད་དུ་གསུང་བཤད་ཀྱིས་ཞིབ་པར་བཀྲོལ་བ་དང༌། འཁོར་འདས་དབྱེར་མེད་ཀྱི་ལྟ་བའི་སྐབས་སུའང་ཀླུ་སྒྲུབ་ཁྲིད་ཡིག་ལྟར་གསུང་བཤད་ཀྱིས་རིག་ཐོག་ནས་བརྡར་ཤ་བཅད་དེ་མྱོང་བ་འཐོན་ངེས་མཛད་པས་སྟོན་པ་
གཉིས་པ་ལྟ་བུའི་ཕྱག་བཞེས་རླབས་པོ་ཆེ་བྱུང་ཡང༌། ཕྱིས་འདིར་སློབ་མས་བླ་མར་ཁྲིང་གཞུང་རྣ་བར་ཐོས་པ་ཙམ་གྱིས་ཆོག་པར་རློམས་ཏེ་རང་རྒྱུད་ལ་མྱོང་བ་འཐོན་དགོས་པའི་དོན་གཉེར་མེད་པར་བརྟེན། སློབ་དཔོན་གྱིས་ཀྱང་
ཁྲིད་ཡིག་བསྐྱར་ཆོས་བཞི་རེར་གསུང་བ་ཙམ་ལས། སྔོན་འགྲོ་དང༌། དངོས་གཞིར་ལྟ་ཁྲིང་ཞིབ་བཀྲོལ་དང༌། འཁོར་འདས་དབྱེར་མེང་རིག་ཚོོག་ནས་ངོ་སྤྲོང་དེ་རྟོགས་བཞེས་སོགས་ཀྱི་ཕྱག་ཁྲིང་གནང་སྨིན་མ་གྲུབ་པས་སློབ་
686

আ
།བཤད་ཅེས་པའི་མཚན་ཆགས་པ་ཙམ་ལས། དོན་དུ་ཚོགས་བཤད་དང་མི་གཉིས་པར་གྱུར་པར་མཐོང་བ་མ་ཟད། བྱང་ཆུབ་སེམས་ཀྱིས་ཐུགས་རྒྱུད་ཡོངས་སུ་གཏམས་ཤིང་རྫོགས་པ་ཆེན་པོའི་ཡེ་ཤེས་
མངོན་དུ་གྱུར་པ་གྲུབ་བརྙེས་བླ་མ་བློ་གྲོས་བཟང་པོའི་བཀས་འཁོར་འདས་དབྱེར་མེད་ཀྱི་ལྟ་བ་ལས་དང་པོ་པས་ཉམས་སུ་བླང་བདེ་བ་ཞིག་དགོས་ཚུལ་ཡང་ཡང་བསྐུལ་བ་དང༌།
ཁྱད་པར་བདག་གིས་དོན་གཉེར་གྱི་སློབ་ཚོགས་
རྣམས་ལ་ལམ་སྲོལ་འདིའི་ཆོས་སྒོ་ལན་གསུམ་ཕྱེས་སྐབས་རྩ་བའི་རིགས་བདག་ཐར་རྩེ་རྡོ་རྗེ་འཆང་གི་ཞལ་སྒོ་ལས་ཇི་ལྟར་བྱོན་པ་གཞིར་བཟུང་སྟེ། སྔོན་འགྲོ་བློ་ལྡོག་རྣམ་བཞིའི་སྐབས་བཀའ་གདམས་པའི་དགེ་བཤེས་རྣམས་ཀྱི་
་གསུང་གིས་བརྒྱན་ནས་ངེས་ཤེས་བསྐྱེད་དུ་བཅུག དངོས་གཞིའི་སྐབས་སློབ་བཤད་ཁྲིད་ཡིག་ཟུང་གི་དགོངས་གནད་རྩལ་དུ་བཏོན་ཏེ་ལྟ་བ་འཁོར་འདས་དབྱེར་མེད་རིག་ཐོག་ནས་ངོ་སྤྲོད་མྱོང་ཐོན་རྟོགས་བླངས་དང་། ལོངས་སྤྱོད་རྩི
རླབས་བཙིར་བས་ཐུན་མིན་དཔེའི་ཡེ་ཤེས་མངོན་དུ་བསྟན་ཅིང༌། ལུས་སྦྱོང་འཁྲུལ་འཁོར་སོགས་མྱོང་ཁྲིད་ལག་སྟོན་བགྱིས་པར་སྔ་མའི་སྐབས་རྣམ་འདྲེན་དམ་པ་ཧོར་ཉ་བྲག་མཆོག་སྤྲུལ་གཞུང་ལུགས་ལ་མཁྱེན་རབ་རྒྱས་པ་
འཇམ་དབྱངས་ཀུན་དགའ་ཆོས་ཀྱི་རྒྱལ་མཚན་དང༌། བར་པ་དང་ཕྱི་མའི་ཚེ་སྡེ་སྣོད་ཆོས་ཀྱི་འབྱུང་གནས་ཨ་མདོ་དྷཱིཿཕུ་དགོན་ཆེན་གྱི་བསྟན་བདག་མཆོག་སྤྲུལ་མདོ་སྔགས་རབ་འབྱམས་སྨྲ་བ་ངག་དབང་བསྟན་པའི་རྒྱལ་མཚན་

(F)
བཅས་ནས་ཇི་གསུངས་རིགས་ཡིག་ཐོག་ཏུ་འགོད་ཐུབ་ཡང་ཡང་བསྐུལ་བ་ལ་བརྟེན་ནས། བདག་ཅག་གི་ཡོངས་འཛིན་སྡེ་སྣོད་སྨྲ་བའི་ཉི་མ་ཕྱིར་མི་ལྡོག་པའི་བྱང་སེམས་ཐུབ་བསྟན་ཆོས་ཀྱི་གྲགས་པ་དང༌། གཟིམས་འོག་མཆོག
སྤྲུལ་ངག་དབང་བསྟན་འཛིན་སྙན་གྲགས་ཀྱི་གསུང་དང་། ས་ལམ་གྱི་རྣམ་གཞག་ཐམས་ཅད་མཁྱེན་པ་ཀླུ་སྒྲུབ་རྒྱ་མཚོའི་གསུང་ལ་གཞིར་བྱས། གཞན་ཡང་ས་དབང་བླ་ཆེན་སོགས་རང་ལུགས་ཀྱི་མཁས་གྲུབ་གོང་མ་རྣམས་ཀྱི་
ཟིན་བྲིས་སོགས་ནས་ཀྱང་ལེགས་ཆ་བླངས་ཏེ་ས་བཅད་ཀྱི་སྒོ་ནས་མདོར་བསྟན། ཁྲིད་ཡིག་གཉིས་ཀྱི་དགོངས་པ་ཇི་ལྟ་བར་ཕྱོགས་གཅིག་བསྒྲབས་པས་རྒྱས་པར་བཤད། འབྲས་བུ་མཐར་ཐུག་སངས་རྒྱས་ཀྱི་ས་བཤད་པར་ཀླུ
སྒྲུབ་ཀྱི་གསུང་མདོར་རྒྱས་ཀྱི་ཚུལ་དུ་བཀོད་དེ། ལས་དང་པོ་པའི་འཆད་ཉན་གཉིས་ཀས་ལག་ཏུ་ལོན་ཞིང༌། ཕྱིན་ཆད་སློབ་བཤད་ཟབ་མོའི་མཚོན་དོན་དང་ལྡན་པར་འགྱུར་བར་དམིགས་ཏེ་ཐར་རྩེ་རྡོ་རྗེ་འཆང་གི་གསུང་ལས་སྐྱེས་
པ་འཇམ་དབྱངས་བློ་གཏེར་དབང་པོས་དཔལ་ལྷུན་གྲུབ་ཡང་རྩེའི་རང་གི་བསམ་གཏན་ཁང་བུར་སྦྱར་བའི་ཡི་གེ་བ་ནི་ཡེ་ན་གྲྭ་ཚང་ཀུན་དགའ་བརྩོན་འགྲུས་ཀྱིས་གུས་པས་བགྱིས་པའོ།
།འདིས་ཀྱང་སློབ་བཤད་ཟབ་མོས་གཙོས་
ལུང་རྟོགས་ཀྱི་བསྟན་པ་རིན་པོ་ཆེ་ངར་ཞིང་རྒྱས་ལ་ཡུན་རིང་དུ་གནས་པ་དང༌། བདག་སོགས་འགྲོ་ཀུན་ལམ་ཟབ་མོ་འདི་ལ་བརྟེན་ནས་ཟུང་འཇུག་རྡོ་རྗེ་འཆང་གི་གོ་འཕང་ཚེ་འདི་ཉིད་ལ་ཐོབ་པའི་རྒྱུར་གྱུར་ཅིག སརྦ་དཱ་ཀ་ལྱ